Tervetuloa Sananlastuja-ohjelmaan!
Tänään käsittelemme aihetta Edessä on parempaa.
Hyvin mielenkiintoinen sanoma.
Tässä ohjelmassa katselemme vähän, mikä on meidän tulevaisuutemme.
Tulevaisuudestahan Jumalan Sana puhuu meille paljon.
Siellä jopa sanotaan näinkin: "Van- hurskaan polku on kuin aamurusko, -
joka kirkastuu kirkastumistaan, kunnes täysi päivä koittaa."
Edessä on siis ihana tulevaisuus: aina vain parempaa ja parempaa.
Vaikka maailmassa silmiemme edessä tapahtuu järkyttäviä asioita, -
pimeyden tekoja, niin Jumalan omille on luvattu -
ihan erilaista tulevaisuudessa. Siihen nyt menemme.
Lähtökohta löytyy Johanneksen evankeliumin 14. luvusta, -
jossa Jeesus puhuu Häntä lähellä oleville opetuslapsilleen.
"'Älköön teidän sydämenne olkoon murheellinen. -
Uskokaa Jumalaan, ja uskokaa minuun. -
Minun isäni kodissa on monta asuinsijaa. Jos ei niin olisi, -
sanoisinko minä teille, että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin -
ja otan teidät tyköni, että tekin olisitte siellä, missä minä olen.
Ja mihin minä menen - tien sinne te tiedätte.'
Tuomas sanoi hänelle: 'Herra, me emme tiedä, mihin sinä menet; -
kuinka sitten tietäisimme tien?' Jeesus sanoi hänelle: -
'Minä olen tie ja totuus ja elämä; ei kukaan tule Isän tykö -
muutoin kuin minun kauttani.'" Kun Hän tässä puhui opetuslapsilleen, -
Hän toi myös heille tiettäväksi tämän.
Kun Hän täältä lähtee, niin Hän ei ensinnäkään jätä heitä yksin, -
vaan lähettää Pyhän Henkensä heille, etteivät he koe orpoutta.
Toinen oikein alleviivattava asia on, että Jeesus sanoi, -
että Hänen Isänsä kodissa on monta asuinsijaa.
Tiedätkö, ystävä, siellä on jokaiselle varattuna -
oma paikka. En tiedä, millainen tuo asuinsija on, mutta voin kuvitella, -
että se on parasta mahdollista, mitä ihminen voisi saada osakseen.
Siksi Jeesus sanoi: "Älköön teidän sydämenne olkoon murheellinen."
Älkää murehtiko. Älkää ajatelko mitään synkkää tulevaisuutta, -
vaan ajatelkaa, että edessä on parempaa.
Siksi Jeesus näitä rohkaisun sanoja toi julki, -
että mekin pääsisimme osallisiksi juuri näistä näköaloista, -
mitkä meitä odottavat. Jeesushan kuoli syntiemme tähden.
Hän nousi ylös meidän vanhurskauttamisemme tähden.
Hän nousi ylös taivaaseen. Raamatun mukaan Hän istuu -
Isän Jumalan oikealla puolella.
Tuossa paikassa, jota minä nyt kutsun paratiisiksi, -
siellä odottavat meitä valmiit sijat, -
valmiit sellaiset olosuhteet, jotka eivät edes ole mieleen nousseet.
Paavali tästä mainitsee sanoessaan, että sai itse käydä paratiisissa.
Hän sanoo näin: "...neljätoista vuotta sitten hänet temmattiin -
kolmanteen taivaaseen - oliko hän ruumiissaan, en tiedä, -
vai poissa ruumiista, en tiedä, Jumala sen tietää.
Ja minä tiedän, että tämä mies - oliko hän ruumiissaan -
vai poissa ruumiista, en tiedä, Jumala sen tietää -
temmattiin paratiisiin ja kuuli sanomattomia sanoja, -
joita ihmisen ei ole lupa puhua."
Paavali sai ennen luonnollisessa kuolemassa paratiisiin siirtymistä-
vierailla siellä etukäteen. Hän toi sieltä tällaisia terveisiä, -
mitä ei ole silmä nähnyt eikä korva kuullut, -
mutta Jumala on ilmoittanut sen niille, jotka Häntä rakastavat.
Paratiisissa on siis meillekin varattu -
paras mahdollinen asunto ja paras tulevaisuus.
Nyt menkäämme Jumalan Sanassa kohden näitä näkymiä, -
mitkä meillä edessämme ovat.
Näissä lukemissani jakeissa Jeesus tuo esille -
yhden tärkeän näkökohdan, jonka haluan nyt ottaa esille -
ja johon haluan keskittyä. Hän sanoi näin: -
"Vaikka minä menen valmistamaan teille sijaa, tulen minä takaisin."
Hän siis puhui takaisin- tulemuksestaan.
Tiedätkö, ystäväni, että Raamatussa on yli 300 kertaa mainittu -
Jeesuksen takaisintulemus. Se onkin mielenkiintoinen alue, -
kun ajattelemme, mikä on tämän uskon tien -
ja päämäärän loppu. Se on Herran takaisintulemus.
Takaisintulemukseen pääsevät kaikki Jeesuksen omat.
Täältä ensin luonnollisen kuoleman kautta -
me siirrymme Hänen luokseen. Sitten tulee päivä, -
josta Raamattu puhuu meille ihania sanoja, -
joita haluan tässä ottaa esille.
Tessalonikalaiskirjeen 4. luvusta -
muutamia jakeita: "Sillä sen me sanomme teille Herran sanana, -
että me, jotka olemme elossa, jotka jäämme tänne -
Herran tulemukseen, emme suinkaan ehdi ennen niitä, -
jotka ovat nukkuneet. Sillä itse Herra on tuleva alas taivaasta -
käskyhuudon, ylienkelin äänen ja Jumalan pasuunan kuuluessa, -
ja Kristuksessa kuolleet nousevat ylös ensin; sitten meidät, -
jotka olemme elossa, jotka olemme jääneet tänne, temmataan yhdessä -
heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Nyt tähän Herran tulemukseen liittyy kaksikin eri vaihdetta.
Toinen on juuri tämä, että Hän tulee noutamaan seurakuntansa, -
jotka ovat täällä antaneet elämänsä Kristukselle.
Hän tulee noutamaan heidät. Jos olemme elossa, -
niin saamme kokea tämän muutoksen juuri sillä hetkellä, -
kun Hän tulee alas meitä vastaan tuulissa ja pilvissä.
Sitten tämä toinen puoli Jeesuksen tulemuksesta on näkyväinen puoli.
Kaikkien silmät saavat siis nähdä Hänet.
Siihen liittyy myös Hänen omaisuus- kansansa, juutalaisen kansan -
hengellinen uudestisyntyminen.
Kun Jeesus tulee Sakarjan kirjan mukaan Öljymäelle, -
se jakautuu kahtia.
Tuon kansan silmät avataan hetkessä näkemään, -
että heidän aikanaan hylkäämänsä Jeesus onkin -
heidän Vapahtajansa ja Pelastajansa.
Meitä koskee ennen kaikkea tämä ensimmäinen vaihe tulemuksesta.
Siihen meidän tulee valmistautua.
Tulipa Herra sitten millä hetkellä hyvänsä, -
niin Raamatun mukaan meidän tulisi valvoa ja myös odottaa Häntä.
Tuo tulemuksen päivä vapauttaa meidät kaikesta siitä, -
mikä on vähänkään sitonut meitä tässä ajassa ja maailmassa.
Siksi Paavali pyysi meitä lohdutta- maan toisiamme näillä sanoilla.
Vaikka maailmassa siis näyttäisi kuinka synkältä ja kurjalta, -
niin mielessämme voimme loihtia kuvan siitä, -
että eräänä päivänä tämä kaikki toteutuu, -
ja itse saamme olla osallisina siinä.
Näin myös Ilmestyskirjan lopussa mainitaan, -
että Henki ja morsian sanovat: "Tule."
Siis Pyhä Henkikin odottaa tätä tilannetta, -
että Jumalan omat saavat nousta ylös tuuliin ja pilviin.
Ja morsiamen sydämessä on myös odotus: "Tule, Herra Jeesus. -
Tule, Herra Jeesus."
Tähän Jeesuksen tulemukseen, kun Hän noutaa meidät täältä, -
liittyy myös hyvin tärkeä asia, -
johon useinkaan ei olla poikettu eikä pysähdytty.
Se löytyy Korinttolaiskirjeestä, jossa Paavali kirjoittaa näin: -
"Sillä muuta perustusta ei kukaan voi panna, kuin mikä pantu on, -
ja se on Jeesus Kristus. Mutta jos joku rakentaa tälle perustukselle, -
rakensipa kullasta, hopeasta, jalokivistä, puusta, heinistä -
tai oljista, niin kunkin teko on tuleva näkyviin; -
sillä sen on saattava ilmi se päivä, joka tulessa ilmestyy, -
ja tuli on koetteleva, minkälainen kunkin teko on.
Jos jonkun tekemä rakennus kestää, on hän saava palkan; -
mutta jos jonkun tekemä palaa, joutuu hän vahinkoon; -
mutta hän itse on pelastuva, kuitenkin ikäänkuin tulen läpi."
Tässä tuodaan esille mielenkiintoinen näkökulma, -
joka liittyy tähän päivään, joka tulena ilmestyy Herran tulemuksessa.
Silloin jokainen meistä siinä mukana olevana -
joudumme Hänen eteensä.
Se ei ole vielä lopullinen taivas eikä paratiisikaan.
Raamattu kertoo tästä Kristuksen tuomioistuimesta, -
jossa Hän puntaroi meidän elämämme ja myös meidän tekomme.
Nimittäin me emme mene täältä suoraan taivaaseen, -
vaan myös läpikäydään niitä asioita, -
joita meidän elämässämme on tapahtunut.
Emme siis pääse aivan kuin tuosta vain veräjästä sisälle, -
vaan joudumme vastaamaan Herran edessä eletystä elämästämme.
Tässä Paavali tuo esiin näitä rakennusaineita.
Siinä oli näitä jalometalleja ja sitten oli -
näitä palavia materiaaleja.
Tuossa hän myöskin tuo julki sen, -
että paljon on sitä, mikä palaa, joka on tulelle tarkoitettuakin.
Se kuvaa sitä, että ihmisen elämä on ollut jollain lailla hedelmätön.
Se ei ole ollut sitä, mitä Jumala olisi halunnut sen olevan.
Siksi Raamattu kehottaakin meitä rakentamaan -
sellaisista rakennusaineista elämämme, -
jotka kestävät, kun tuli koettelee.
Nyt ei ole kyseessä sielun pelastuminen ja perille pääsy.
Yksinkertaisesti on kyse siitä, miten kristitty on täällä elänyt, -
mihin hän on sijoittanut, -
miten käytännössä hän on palvellut elävää Jumalaa.
Tämä on syytä ottaa nyt vakavasti.
Elämme myös aikaa, jossa itsekkyys hyvin paljon määrää tekemisiämme.
Helposti voi olla niin, että vaikka Pyhä Henki tuli meihin asumaan, -
niin silti Hän ei ole saanut ohjastaa meitä siihen, -
mitä Herra olisi halunnut meidän toteuttavan.
Me joudumme tästä vastuuseen. Mitä aiemmin tämän ymmärrämme, -
niin voimme herätä ja tehdä täyden parannuksen niin, -
ettei elämästämme löytyisi nk. hedelmättömiä tekoja.
Herra on voimallinen auttamaan näissä asioissa.
Tärkeintähän on juuri se, että meillä on se oikea mielenlaatu.
Mikä se oikea mielenlaatu on? No, se on Kristuksen mieli.
"Olkoon teillä se mieli, joka Kristuksella oli", sanoo Raamattu.
Olkoon teillä se mieli, joka Kristuksella oli.
Voi, hyvänen aika! Raadollisena ihmisenä mietit, -
voitko sinäkin saada tuon mielen? Kyllä.
Kun Pyhä Henki saa vaikuttaa Jumalan Sanan kautta, -
niin silloin Kristus meissä vaikuttaa tätä oikeaa mielenlaatua.
Rakkaat ystävät, tämä on myös se vahvin todiste maailmalle.
Tällainen mielenlaatu ja sen varaan rakennettu elämä on juuri sitä -
jalokivistä, kullasta ja hopeasta rakennettua elämää.
Siitä iloitsee taivas. Sen siunauksen kokevat myös lähimmäiset.
Ja mikä rikkaus se onkaan omassa elämässä, omassa mielessä!
Kuinka todella suuren helpotuksen se antaa, kun tietää, -
että on voinut olla toteuttamassa Jumalan tahtoa. Toimikaamme näin.
On yksi asia, johon mielelläni pysäytän meidät kaikki.
Se löytyy Ilmestyskirjan 19. luvusta.
Jakeessa 7 sanotaan näin: "Iloitkaamme ja riemuitkaamme -
ja antakaamme kunnia hänelle, sillä Karitsan häät ovat tulleet, -
ja hänen vaimonsa on itsensä valmistanut."
Tämä tuo eteemme aivan kuin huipen- tuman Kristuksen tulemuksesta.
Tulee hetki, jolloin Herra kokoaa omansa tuohon hääjuhlaan.
Täältä maan vaivoista ja kaikista olosuhteistamme -
meidät kootaan yhteen, ja kaikki pääsevät hääaterialle.
Kaikki pelastuksen vastaanottaneet, -
joiden ylle on Jeesuksen Kristuksen veri tuonut -
tämän vanhurskauden ihanan valkoisen vaatteen.
Mitään muuta kauttahan tätä vaatetta ei voisi saadakaan.
Uskonto ei sitä voi antaa, ei mikään muukaan tekijä.
Ainoastaan Jeesus Kristus ja Hän antaa sen armosta.
Nyt me saamme olla siellä juhlapöydässä.
Voimme jo etukäteen lukea Raamatusta, -
mitä kaikkea näissä lopunajan hetkissä tapahtuukaan -
ja sen 7 vuoden aikana, jolloin Kristuksen omat ovat taivaassa.
Nimittäin 7 vuotta kestää tämä aikakausi, -
jonka saamme viettää Herran luona. Siellä varmasti kuulemme -
paljon laajemmin näistä asioista, -
mitä olemme täällä oppineet kuulemaan.
Herrahan opetti opetuslapsiaan kolme vuotta -
ja ylösnousemuksensa jälkeen vielä 40 päivää.
Se on kuitenkin lyhyt raamattukoulu siihen nähden, -
mitä saamme kokea, kun olemme Jumalan valtakunnassa, -
jossa asioita läpikäydään niin, että kaikki tulee paljastetuksi.
Kaikki tulee meidän eteemme ja silloin tajuamme: -
Voi, voi, kunpa olisimme vielä enemmän pystyneet -
ammentamaan tätä Jumalan Sanaa!
Raamattu sanoo meille, -
että tämä Sana on kuin lähde, joka pulppuaa jatkuvasti elävää vettä.
Eräs vanhempi julistaja sanoi, -
että Jumalan Sanan lupausten määrä on -
kuin runsas, kypsynyt mansikkamaa, -
josta aina saa poimia vastakypsyneitä mansikoita.
Kun tuntuisi siltä, ettei mitään jää jäljelle, niin huomaa, -
että jälleen on uutta tullut tilalle.
Ystävät, meillä on tätä aikaa varten nimenomaan Jumalan Sana.
Kaikki nämä 66 kirjaa.
Se piirtää hyvin selvää kuvaa myös meidän tulevaisuudestamme.
Siis tulevaisuutemme on todellakin ihana.
Koko ajan lähestymme sitä hetkeä, jolloin omin silmin näemme kaiken.
Saamme omistaa sen kaiken, minkä Jumala on valmistanut niille, -
jotka Häntä rakastavat. Nyt on vain kysymys siitä, -
mikä meidän sydämemme suhde on Kristukseen.
Miten me itse olemme tätä elämäämme rakentaneet.
Miten olemme ymmärtäneet nämä asiat niin, -
että elämämme hedelmä voisi olla sellainen, -
että Jumalan taivaskin siitä iloitsee.
Kristuksen tulemus kaikkinensa on suurimpia tapahtumia maailmassa.
Ei mitään muuta voi verrata siihen. Kerran kaikki saavat nähdä sen.
Mutta ensimmäiseen ylösnousemuk- seen pääsevä on onnellinen!
Siksi juuri evankeliumi on julistettu, että näin Jumala kerää ne, -
jotka ovat kunnioittaneet Hänen Sanaansa -
ja vastaanottaneet sen sellaisenaan. He saavat myös kokea -
kuin lopullisesti tämän kaiken lupausten toteutumisen elämässään.
Tähän Herra saattaa meitä jokaista, joka vain Hänelle sydämensä avaa.
Tämä on nyt 10-osaisen Sananlastuja-opetussarjan -
viimeinen osio - sen aivan kuin viimeiset metrit.
Tämän ohjelman sisältö on liittynyt nimenomaan -
Jeesuksen takaisintulemukseen.
Se toki on yksi maailmanhistorian suurimpia tapahtumia.
Minä odotan sitä ja varmaan sinäkin odotat sitä.
Jumala valmistaa meitä kaiken aikaa, -
että olisimme valmiit sinä hetkenä, jolloin Hän tulee takaisin.
Jokainen Kristuksessa oleva - heikompi tai vahvempi -
pääsee mukaan tähän ihmeelliseen tapahtumaan, -
sanoisin maailmanhistorian suurimpaan tapahtumaan.
Elämme nyt aikaa, jolloin Jumala armossaan vielä -
evankeliumin kautta kutsuu ihmisiä pelastukseen.
Minä sain tämän kutsun 47 vuotta sitten.
Nuorena alle 20-vuotiaana -
sain kokea Jeesuksen todellisuuden elämässäni.
Siitä lähtien olen saanut Häntä seurata. Jeesus on ollut hyvä.
Hän on ollut uskollinen. Minä taas en aina ole ollut sitä Hänelle.
Silti armossaan ja rakkaudessaan Hän ei ole koskaan hyljännyt.
Hän ei ole koskaan kääntänyt selkäänsä minulle, -
vaikka minusta tuntuu, että itse olen monien tekojeni kautta -
kääntänyt selkäni Hänelle. Hän on armollinen.
Hän on täynnä armoa ja totuutta.
Tämän tähden jokainen Kristukseen turvaava, sinäkin, -
saa luottaa, että Hän ei jätä alkamaansa työtä kesken.
Jos sinä ystäväni et vielä ole antanut elämääsi Kristukselle, -
niin tämä päivä on se, jolloin Jumala lähestyy sinua.
Hän on rakastanut sinua niin, että Hän antoi ainokaisen poikansa, -
ettet sinäkään hukkuisi, vaan perisit iankaikkisen elämän.
Jumala kutsuu ihmistä kahdesti tai kolmasti, ehkä useamminkin.
Kun Jumala kutsuu, niin tätä kutsua ei pidä ohittaa.
Se on paras mahdollinen kutsu ihmiselle, -
ja sen huipentuma on Karitsan häät, -
Jumalan taivas, kaikki valmiiksi valmistettu pelastetuille.
Jeesus tänä päivänä vielä evankeliumin sanoman kautta -
kulkee täällä maailmassa. Joka päivä ihmisiä tulee uskoon.
Joka päivä enkelit saavat iloita siitä, -
että syntiset ihmiset kääntyvät ja ottavat vastaan -
tämän suurimman armolahjan: iankaikkisen elämän Kristuksessa.
Sinäkin, rakas ystäväni, joka olet tätä ohjelmasarjaa seurannut -
tai olet nyt ensimmäistä kertaa mukana, -
tiedä, että Jumalan armo ja rakkaus ympäröi sinua.
Tässä Hänen tarjoamassaan elämässä on kaikki se, -
mitä sinä tarvitset tätä ajallista elämää varten.
Ajatelkaa, se kantaa myös rajan toiselle puolelle!
Raamattu niin väkevästi sanoo, kuinka Kristuksen kuoleman kautta -
rakennettiin silta kuoleman virran yli.
Se on tuotu meille evankeliumin Sanassa.
Minä jo hengessäni katselen tuota suurta päivää.
Silloin saan kohdata Vapahtajani.
Syntisenä nuorena miehenä sain kuulla sanat: -
sinun syntisi on kaikki anteeksi- annettu -
Jeesuksen nimessä ja sovinto- veressä.
Ensimmäisen kerran tämän kuuli ryöväri ristillä Jeesuksen vierellä.
Kun hän pyysi Jeesusta muistamaan häntä valtakunnassaan, -
niin Jeesus sanoi: "Totisesti, tänä päivänä sinä olet oleva -
minun kanssani paratiisissa."
Tämä paratiisi odottaa meitä.
Ovet sinne avattiin uudelleen. Ne kerran sulkeutuivat -
Aadamin ja Eevan lankeemuksessa, mutta ne avattiin uudelleen, -
että me langenneet ihmiset Kristuksen armosta -
voisimme päästä sisälle näistä avatuista ovista.
Jokainen sinne pääsee vain armosta, ei omien ansioiden tähden.
Sinäkin, ystäväni, joka sydämessäsi kaipaat -
Jumalan armoa ja anteeksiantamusta, tiedä, -
että se on juuri tässä ja nyt - sinun kätesi ulottuvilla.
Sinä, joka uskot sydämestäsi Jeesukseen -
ja suullasi tunnustat Jeesuksen Vapahtajaksi, niin sinä pelastut.
Kerran me saamme olla yhdessä Jumalan valtakunnassa.
Ellemme ole täällä aiemmin tavanneet, niin siellä tapaamme, -
siinä suuressa juhlassa. Tähän juhlaan toivotan, rakas ystäväni, -
myöskin sinut tervetulleeksi.
Kiitos, että olet ollut mukana myös tässä ohjelmassa!
Jumala sinua suuresti siunatkoon!
Olet ollut mukana Sananlastuja- ohjelmassa.
Olen hyvin kiitollinen siitä, että voin tehdä näitä ohjelmia.
Myöskin olen kiitollinen siitä, että hyvin monet tukevat -
tämän ohjelman tekoa. Vetoaisin tässä sinuun, -
että sinäkin tulisit mukaan tähän. Näin mahdollistaisit sen, -
että tulevaisuudessakin voimme tehdä lisää -
näitä mielenkiintoisia ohjelmia eri raamattuaiheista.
Voit soittaa ruudussa näkyvään numeroon -
0600 10177.
Puhelun hinta on noin 12 euroa.
Voit myös välittää rakkauden lahjasi pankkitilin kautta.
Siihen voit laittaa viitenumeron 9755.
Näin lahjasi tulee tämän ohjelman tekemiseen.
Minä tahdon siunata sinua.
Saakoon Herra olla sinun elämäsi jokaisessa päivässä mukana. Kiitos!
Tekstitys: Tuula-Riitta Virrankare